cyanic-selkie/wikianc huggingface dataset:
Endianness
TCP/IP
Στο μοντέλο TCP/IP και σε όλα τα επίπεδα επικοινωνίας χρησιμοποιείται η κωδικοποίηση "big-endian". Οποιαδήποτε τιμή 16 ή 32bit μεταφέρεται μεταξύ των επιπέδων του TCP/IP όπως η IP διεύθυνση ή αριθμητικά ελέγχου (checksums) κλπ θα πρέπει να έχουν το σημαντικότερο byte πρώτο (όπως καθορίζεται με την κωδικοποίηση "big-endian"). Η big-endian κωδικοποίηση αυτή ονομάζεται και "network byte order". Υπάρχουν οι συναρτήσεις htonl, htons, ntohl, ntohs στην γλώσσα προγραμματισμού C οι οποίες χρησιμοποιούνται για το μετασχηματισμό μεταξύ των δύο κωδικοποιήσεων endianness για την επίτευξη επικοινωνίας υπολογιστών με διαφορετικό endianness.
Φρανθίσκο Γκόγια
Αποδοχή και μεταθανάτια φήμη
Μέχρι το 1835, ο Γκόγια θεωρείται πως είχε ασκήσει επίδραση στο σύνολο των Γάλλων ρομαντικών ζωγράφων, ανανεώνοντας παράλληλα το ενδιαφέρον στη Γαλλία, για την ισπανική τέχνη. Η επίδρασή του είναι έντονα αισθητή σε ζωγράφους, από τον Γκυστάβ Κουρμπέ ως τον Εντουάρ Μανέ και τον Πάμπλο Πικάσο. Για παράδειγμα, η επίδραση στον Μανέ μελέτησε επίσης το έργο του Γκόγια, γεγονός που αναδεικνύεται χαρακτηριστικά στον πίνακα Η εκτέλεση του Αυτοκράτορα Μαξιμιλιανού (1867), έργο που παραπέμπει στον πίνακα 3η Μαΐου 1808 του Γκόγια.
Endianness
Παράδειγμα
Στο παρακάτω παράδειγμα φαίνονται οι δύο τρόποι αποθήκευσης στην μνήμη. Έστω ότι έχουμε τον δεκαδικό αριθμό 1394523 ο οποίος αναπαριστάται στο δυαδικό σύστημα ως 101010100011101011011 ή 15475B στο δεκαεξαδικό σύστημα αρίθμησης (κάθε ψηφίο στο δεκαεξαδικό αναπαριστά τέσσερα ψηφία της δυαδικής αναπαράστασης και 2 δεκαεξαδικά ψηφία δημιουργούν ένα byte):
Φρανθίσκο Γκόγια
Ο Γκόγια ως έμπνευση
Η ζωή του Γκόγια ενέπνευσε άλλους δημιουργούς και αποδόθηκε τόσο σε κινηματογραφικές ταινίες όσο και σε έργα όπερας. Το 1986 ο Τζιαν Κάρλο Μενότι συνέθεσε την βιογραφική όπερα Γκόγια, κατά παραγγελία του Πλάθιντο Ντομίνγκο, ο οποίος υποδύθηκε τον Ισπανό ζωγράφο. Η όπερα Facing Goya (2000) του Μάικλ Νάιμαν, σχετίζεται επίσης με τον Γκόγια, πραγματευόμενη μία ιστορία αναζήτησης του κρανίου του, το οποίο δεν είχε βρεθεί κατά την μεταφορά των λείψανών του στη Μαδρίτη. Στις κινηματογραφικές παραγωγές με θέμα τον Γκόγια ή πτυχές της ζωής του, ανήκουν επίσης οι ταινίες Goya en Burdeos και Goya's Ghosts (2006).
Εξωτερικοί σύνδεσμοι
Γκογια Κατηγορία:Ισπανοί χαράκτες
Endianness
Παράδειγμα προβλήματος endianness στην C
Το παρακάτω κομμάτι κώδικα μεταγλωττίζεται χωρίς λάθη και σε υπολογιστές όπου χρησιμοποιείται little-endian και σε υπολογιστές όπου χρησιμοποιείται big-endian κωδικοποίηση. Το πρόγραμμα αυτό αρχικοποιεί μια δομή με τρεις μεταβλητές (δύο συμβολοσειρές/πίνακες χαρακτήρων και ενός ακεραίου αριθμού) και στην συνέχεια την γράφει στο εξωτερικό αρχείο data.one. Οι συμβολοσειρές/αλφαριθμητικά (strings) "foo" και "bar" θα αποθηκευτούν με τον ίδιο τρόπο και σε μηχανήματα όπου χρησιμοποιείται little-endian αλλά και σε υπολογιστές όπου χρησιμοποιείται big-endian. Ο δεκαεξαδικός αριθμός (01234567)16 (δηλαδή ο 0x01234567) θα γραφτεί με διαφορετική κωδικοποίηση σε υπολογιστή little-endian από ότι σε υπολογιστή big-endian. Αυτό αποτελεί πρόβλημα, αν αργότερα το αρχείο αυτό διαβαστεί σε υπολογιστή με διαφορετική κωδικοποίηση endianness.
Έλεγχος endianness στην C
Ο παρακάτω κώδικας ελέγχει την κωδικοποίηση endianness του υπολογιστή και μας δείχνει πως κωδικοποιείται ο δεκαεξαδικός αριθμός (01234567)16 μέσα στις θέσεις μνήμης του υπολογιστή.
Παρακάτω φαίνονται οι θέσεις μνήμης (σε κάθε εκτέλεση του προγράμματος εμφανίζονται διαφορετικές θέσεις) και οι τιμές που αποθηκεύτηκαν. Το λιγότερο σημαντικό ψηφίο του αριθμού (01234567)16 το (67)16 αποθηκεύτηκε στην "μικρότερη" θέση μνήμης, εδώ στην διεύθυνση 0xbfab6ff0 ή (bfab6ff0)16 κάτι το οποίο δείχνει κωδικοποίηση "little-endian". Ο υπολογιστής χρησιμοποιεί την κωδικοποίηση: little-endian ο αριθμός int i=0x01234567 (δηλαδή ο 19088743 στο δεκαδικό) έχει αποθηκευτεί ως: 0xbfab6ff0     0x67 0xbfab6ff1     0x45 0xbfab6ff2     0x23 0xbfab6ff3     0x01
Παραπομπές
Κατηγορία:Μνήμη υπολογιστή Κατηγορία:Μετάδοση δεδομένων
Χάραξ ο Περγαμηνός
Ο Χάραξ ο Περγαμηνός ήταν ιερέας και ιστορικός της ελληνορωμαϊκής εποχής (πιθανότερα του 2ου μ.Χ. αιώνα). Έγραψε δύο εκτενή ιστορικά έργα, τα Ἑλληνικά και τα Χρονικά. Tο πρώτο αποτελείτο από σαράντα βιβλία και το δεύτερο από δεκάξι.
Στα έργα του Χάρακος αναφέρεται συχνά ο Στέφανος ο Βυζάντιος και αρκετοί μεταγενέστεροι βυζαντινοί χρονικογράφοι και σχολιαστές (Ιωάννης Μαλάλας, Ιωάννης Τζέτζης, Ευστάθιος, Κωνσταντίνος Πορφυρογέννητος, κ.ά.). Διασώθηκαν συνολικά 59 αποσπάσματα.
Παραπομπές
Κατηγορία:Αρχαίοι Έλληνες συγγραφείς Κατηγορία:Αρχαίοι Έλληνες ιστορικοί Κατηγορία:Αρχαίοι Περγαμηνοί
Έφη Σαρρή (λαϊκή τραγουδίστρια)
Προσωπική ζωή
Στις 4 Μαΐου του 2016, έπεσε θύμα ληστείας στο σπίτι της.
Καριέρα
Ξεκίνησε να ασχολείται επαγγελματικά με το τραγούδι στην ηλικία των 17 ετών, ενώ ήταν ακόμη μαθήτρια. Η ίδια έχει δηλώσει ότι ο αρχικός της στόχος ήταν να γίνει γιατρός, όμως την κέρδισε τελικά το τραγούδι. Η Σαρρή εμφανίστηκε στη δισκογραφία το 1984 με τη συμμετοχή της στο δίσκο Μια Βραδιά στα Μπουζούκια 2. Το 1987 ήταν ανάμεσα στους υποψήφιους για την εκπροσώπηση της χώρας στον διαγωνισμό τραγουδιού της Eurovision. Το 1989 κυκλοφόρησε ο πρώτος προσωπικός δίσκος της Πόσες Νύχτες. Ακολούθησαν οι δίσκοι Σεισμός Ερωτικός (1991), Όλο και πιο Πολύ (1992), Πετάω (1994), Μέθυσε η Νύχτα (1995).
Το 1997 κυκλοφόρησε ο δίσκος Αδύνατον με 10 τραγούδια του Νίκου Καρβέλα. Το 1998 ακολούθησε ο δίσκος Τετ α Τετ, ξανά με τραγούδια του Νίκου Καρβέλα. και ένα χρόνο αργότερα το άλμπουμ Θ' Αλλάξεις Γνώμη.
Η πρώτη μεγάλη της επιτυχία ήρθε το 1991 και ήταν το τραγούδι Σεισμός ερωτικός. Άλλα γνωστά της τραγούδια είναι το Τι Είχαμε τι Χάσαμε, Εγώ για Μένα, Αδύνατον, Απωθημένο, Αυτόν τον άνθρωπο εγώ τον αγαπάω, Όλα εξαρτώνται, Ζεις, Στα κρεβάτια τα ξένα, Κλαίμε κι οι δυο, Αφού μ΄ αρέσεις, Ποτέ μου δεν περίμενα, Γυμνός μες την Ελλάδα, Μάλλον, Γυναίκα ολοκαύτωμα, Αττική Οδός, Άντρες, Σ' αγαπώ, Σταυρώστε με, Οι δικηγόροι, Αύριο παντρεύομαι, Ηλεκτροπληξία, Αγόρι καλοκαιρινό, Αφρικανός.
Επανήλθε στο χώρο της μουσικής στις 20 Ιουνίου του 2016, με το τραγούδι Μη μου πεις το Ζώδιό σου, βγάλε μόνο το Μαγιώ σου, για το οποίο πραγματοποίησε φωτογράφιση στο περιοδικό Down Town. Το 2017 κυκλοφόρησε νέο τραγούδι με τίτλο: Το φυλαχτό μου. Έχει συνεργαστεί με μεγάλα ονόματα της ελληνικής δισκογραφίας όπως ο Γιάννης Πάριος, η Λίτσα Διαμάντη, η Άντζελα Δημητρίου, η Σαμπρίνα, ο Γιώργος Πάριος, η Άντζυ Σαμίου κ.α.
Πολιτική
Η Σαρρή έχει ασχοληθεί στο παρελθόν με την πολιτική, ούσα υποψήφια με τον Λαϊκό Ορθόδοξο Συναγερμό στην εκλογική περιφέρεια Β΄ Αθηνών στις εκλογές του 2007, ενώ πρόσφατα δήλωσε πως το κεφάλαιο αυτό δεν έχει, ακόμη, λήξει γι' αυτή.
Τηλεόραση
Η Σαρρή παρουσίασε τηλεοπτική εκπομπή τελεμάρκετινγκ για κοσμήματα στον τηλεοπτικό σταθμό Extra TV. Το 2020 συμμετείχε στην τηλεοπτική εκπομπή Just the two of us στο Open Tv.
Πλαγίως (ταινία)
Το θέμα της ταινίας είναι δυο άνθρωποι μέσης ηλικίας οι οποίοι, απογοητευμένοι με τους εαυτούς τους, αποφασίζουν κάνουν ένα εβδομαδιαίο ταξίδι στην Καλιφόρνια. Στην πορεία όμως ανακαλύπτουν διάφορα πράγματα καθώς και τον εαυτό τους.
Η ταινία κυκλοφόρησε στις κινηματογραφικές αίθουσες στις 22 Οκτωβρίου 2004. Απέσπασε κυρίως θετικά σχόλια από τους κριτικούς. Η ταινία επίσης προτάθηκε για διάφορα βραβεία, συμπεριλαμβανομένου 5 βραβεία Όσκαρ, επτά Χρυσές Σφαίρες ένα βραβείο BAFTA.
Πλοκή
Ο Μάιλς (Πολ Τζιαμάτι), ένας πληγωμένος ζωντοχήρος και επίδοξος συγγραφέας με εμμονή στο κρασί, αποφασίζει να κάνει δώρο στον παλιό του φίλο απ` το πανεπιστήμιο και αποτυχημένο ηθοποιό, Tζακ (Tόμας Χέιντεν Τσερτς), ένα πανηγυρικό ταξίδι στα αμπέλια της κοιλάδας Σάντα Ινέζ, μία βδομάδα πριν από τον γάμο του Τζακ.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2004 Κατηγορία:Αγγλόφωνες ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές δραματικές κωμικές ταινίες Κατηγορία:Αμερικανικές αισθηματικές δραματικές ταινίες Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου Κατηγορία:Αμερικανικές buddy ταινίες Κατηγορία:Ταινίες γυρισμένες στην Καλιφόρνια Κατηγορία:Ταινίες τοποθετημένες στην Καλιφόρνια Κατηγορία:Ταινίες παραγωγής Fox Searchlight Pictures
Έλντερ Ποστίγκα
Ο Έλντερ Ποστίγκα (η ορθή προφορά είναι Έλδερ Ποστίγα, Hélder Manuel Marques Postiga, 2 Αυγούστου 1982) είναι Πορτογάλος πρώην ποδοσφαιριστής.
Βιογραφία
Γεννήθηκε στις 2 Αυγούστου του 1982 στη Βίλα ντε Κόντε της Πορτογαλίας. Αγωνιζόταν ως κεντρικός επιθετικός. Άρχισε την καριέρα του στην Βαρζίμ. Μετά από λίγο καιρό μπήκε στην παιδική ομάδα της Πόρτο και στη συνέχεια στην ομάδα αναπληρωματικών της. Ο προπονητής Οκτάβιο Ματσάντο τον επέλεξε σε κάποια παιχνίδια της πρώτης ομάδας και ο Ποστίγκα απέδωσε καλά. Ο διάδοχος του, Ζοζέ Μουρίνιο τον έβαλε στην βασική εντεκάδα και ο Ποστίγκα συνέβαλε σημαντικά στην κατάκτηση του πρωταθλήματος 2002-2003 σκοράροντας 13 φορές, ενώ κατάφερε να μπει και στην Εθνική Ελπίδων της Πορτογαλίας. Το 2003 πήρε μεταγραφή στην Τότεναμ. Στην Αγγλία όμως δεν κατάφερε να προσαρμοστεί, σημειώνοντας μόνο 2 γκόλ. Καταλαβαίνοντας ότι το αγγλικό στυλ παιξίματος δεν τον ευνοούσε, γύρισε στην Πόρτο.
Η κακή του φόρμα συνεχίστηκε στην Πόρτο με αποτέλεσμα να χάσει τη θέση του βασικού. Προκειμένου να έχει παιχνίδια στα πόδια του και να διεκδικήσει μια θέση στην Εθνική Πορτογαλίας τον Ιανουάριο του 2006 πήγε δανεικός στη Σαιντ-Ετιέν για 6 μήνες. Στην επιστροφή του ξεκίνησε ενθαρρυντικά και πήρε τη θέση του βασικού αλλά μέχρι το τέλος της σεζόν 2006-2007 είχε επιστρέψει στον πάγκο. Τον Ιανουάριο του 2008 έφυγε ξανά δανεικός για εξι μήνες στον Παναθηναϊκό.
Τον Ιούνιο του 2008 μεταγράφηκε στη Σπόρτινγκ Λισαβόνας, μια από τις μεγάλες αντιπάλους της Πόρτο, με την οποία κατέκτησε το Σούπερκαπ Πορτογαλίας τον ίδιο χρόνο. Η δεύτερη σεζόν του όμως ήταν εντελώς αποτυχημένη και κατάφερε να βρει δίχτυα στο πρωτάθλημα για πρώτη και μοναδική φορά τον Απρίλιο του 2010.
Τον Αύγουστο του 2011 πουλήθηκε στην Ισπανική Ρεάλ Σαραγόσα, έναντι 1 εκατομμυρίου ευρώ. Στην ισπανική ομάδα η φόρμα του βελτιώθηκε σταδιακά και τη σεζόν 2012-2013 πέτυχε το προσωπικό του ρεκόρ με 14 γκολ στη Λα Λίγκα, όμως η ομάδα του υποβιβάστηκε. Με τις καλές του εμφανίσεις όμως κέρδισε μια μεταγραφή στη Βαλένθια ως αντικαταστάτης του Ρομπέρτο Σολδάδο. Οι εμφανίσεις του όμως δεν έπεισαν και τον Ιανουάριο του 2014 έφυγε και πάλι δανεικός στη Λάτσιο, με την προοπτική μόνιμης μεταγραφής.
Παραπομπές
Κατηγορία:Πορτογάλοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Σπόρτινγκ Λισαβόνας Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Εθνικής Πορτογαλίας Κατηγορία:Ποδοσφαιριστές Εθνικής Πορτογαλίας Κ21 Κατηγορία:Ποδοσφαιριστές Τότεναμ Χότσπερ Κατηγορία:Ποδοσφαιριστές ΦΚ Πόρτο Β Κατηγορία:Ποδοσφαιριστές ΑΣ Σαιντ-Ετιέν Κατηγορία:Ποδοσφαιριστές Ρεάλ Σαραγόσα Κατηγορία:Ποδοσφαιριστές Βαλένθια ΚΦ Κατηγορία:Ποδοσφαιριστές Σούπερ Λιγκ Ινδίας Κατηγορία:Ξένοι ποδοσφαιριστές στην Ελλάδα Κατηγορία:Πορτογάλοι ποδοσφαιριστές στο εξωτερικό Κατηγορία:Ποδοσφαιριστές ΑΤΚ
Σάλσα (χορός)
right|200px|thumb|Ζευγάρι χορευτών που χορεύει Salsa Ο χορός σάλσα είναι ένας λάτιν χορός που δημιουργήθηκε από τους ισπανόφωνους της καραϊβικής και από τους ισπανόφωνους μετανάστες στις ΗΠΑ. Ο χορός Σάλσα αναμιγνύει στοιχεία από διάφορους αφρικάνικους και ευρωπαϊκούς χορούς. Βασικές επιρροές τις Σάλσα είναι οι χοροί Σον, Ρούμπα, Γκουαράτσα, Μπόμπα.
Τα στυλ του χορού Σάλσα
Στον χορό Σάλσα λόγω των επιρροών του από διαφορετικούς χορούς και τον κυρίαρχο αυτοσχεδιασμό, έχουν δημιουργηθεί διαφορετικά στυλ ανάλογα με τη γεωγραφική περιοχή που αναπτύχθηκε, π.χ. ρουέδα κουβανέζικο στυλ.
Κούβα / Κασίνο (Κούβα και Μαϊάμι)
Χορεύεται στην Κούβα και στο Μαϊάμι, αλλά επίσης είναι διαδεδομένο στην Ευρώπη και την Κίνα. Στο Κούβα στυλ βασίζεται και ο κυκλικός χορός της Ρουέδα
Ρουέδα
Αυτός ο χορός αναπτύχθηκε στην Αβάνα τη δεκαετία του 1950. Οι χορευτές σχηματίζουν έναν κύκλο και ανταλλάσσουν τους παρτενέρ τους κυκλικά.
Υπάρχουν δύο βασικοί τύποι χορού Ρουέδας:
Σάλσα Φιλλιπίνα (Ρόντα Μανίλα)
Είναι ένας χορός επηρεασμένος από την Ρουέδα. Είναι ένας συνδυασμός από παραδοσιακούς χορούς των Φιλιππίνων και το Κασίνο.
Νέας Υόρκης και Πουέρτο Ρίκο
thumb|right|200px|Τα βήματα του χορού Σάλσα Ο χορός αυτός αναπτύχθηκε στην ανατολική ακτή των ΗΠΑ, στο Πουέρτο Ρίκο και στην Δομινικανή Δημοκρατία.
Χορεύεται στο 2 (μέτρημα 4/4).
Εκτός από την ανατολική ακτή των ΗΠΑ το στυλ Νέας Υόρκης χρησιμοποιείται από τους επαγγελματίες χορευτές και τους δασκάλους χορού σε όλο τον κόσμο.
Λος Άντζελες
Αυτό το στυλ χορεύεται στο 1 (μέτρημα 4/4). Το βασικό του χαρακτηριστικό είναι η μπρος πίσω κίνηση των χορευτών.
Οι πρωτεργάτες που διαμόρφωσαν αυτό το στυλ είναι μερικοί από τους πιο γνωστούς χορευτές παγκοσμίως όπως ο Άλπερτ Τόρρες, η Λάουρα Κανέγιας και ο Τζος Κασσίνι. Αργότερα διάφοροι χορευτές όπως ο Άλεξ ντα Σίλβα, ο Έντι Λούις, η Λιζ Λίρα, ο Τζόμπι Μαρτίνεζ και ο Φρανσίσκο Βάσκεζ μαζί με τους αδελφούς του Λούις και Τζόννυ διαμόρφωσαν το Στυλ Λος Άντζελες όπως είναι σήμερα.
Κούμπια (Κεντρική και Νότια Αμερική)
Το βασικό στυλ που χορεύεται στο μεγαλύτερο τμήμα της Λατινικής Αμερικής, όπως στο Μεξικό την Κεντρική και την Νότια Αμερική. Είναι γνωστό και ως Στυλ Κολομβίας ή Στυλ Βενεζουέλας. Στην Κούμπια στον έξτρα χρόνο 4 (ο οποίος αποτελεί παύση σε άλλα στυλ) γίνεται ένα ελαφρύ πάτημα (tap).
Κάλι (Κολομβία)
Η Κολομβιανή πόλη Κάλι είναι γνωστή και ως "η πρωτεύουσα της Σάλσα". Εκεί έχει διαμορφωθεί ένα ξεχωριστό στυλ Σάλσας, το οποίο σπάνια συναντάται εκτός Κολομβίας. Βασικό του χαρακτηριστικό είναι ότι το άνω μέρος του κορμού είναι σταθερό και χαλαρό, ενώ με τα πόδια εκτελούνται συνεχείς γρήγορες φιγούρες.
Ένωση Χωρών της Νοτιοανατολικής Ασίας
Η Ένωση των Χωρών της Νοτιοανατολικής Ασίας (ΕΧΝΑ, αγγλικά: Association of Southeast Asian Nations, ASEAN) είναι διεθνής πολιτικός και οικονομικός οργανισμός χωρών της Νοτιοανατολικής Ασίας. Δημιουργήθηκε στις 8 Αυγούστου 1967, με πρωτοβουλία της Ινδονησίας, της Σιγκαπούρης, της Μαλαισίας, της Ταϊλάνδης και των Φιλιππινών. Γενικός Γραμματέας του Οργανισμού είναι, από την 1η Ιανουαρίου του 2018, ο Λιμ Γιοκ Χόι από το Μπρουνέι. Ο ASEAN περιλαμβάνει συνολικά 10 κράτη μέλη. Έδρα του ASEAN είναι η Τζακάρτα της Ινδονησίας.
Καταστατικός χάρτης
Στις 15 Δεκεμβρίου του 2008 τα μέλη του ASEAN πραγματοποίησαν συνάντηση στην Τζακάρτα και έθεσαν σε ισχύ έναν καταστατικό χάρτη, ο οποίος υπογράφηκε το Νοέμβριο του 2007, με στόχο να οδηγήσει την κοινότητα ένα βήμα πιο κοντά ώστε να είναι στο στιλ της Ευρωπαϊκής Ένωσης. Ο χάρτης αυτός σημαίνει ότι η ASEAN αποκτά πλέον νομικό καθεστώς και ο σκοπός του οργανισμού είναι να δημιουργηθεί μία ζώνη ελευθέρου εμπορίου στην περιοχή, περικλείοντας 500 εκατομμύρια ανθρώπους.
Φατέχ Σινγκ
Ο Σαχιμπζαντά Φατέχ Σινγκ Τζι (12 Δεκεμβρίου 1699 – 26 Δεκεμβρίου 1704) ήταν ο τέταρτος και νεότερος γιος του Γκουρού Γκομπίντ Σινγκ. Αυτός και ο μεγαλύτερος αδερφός του, ο Σαχιμπζαντά Ζοραβάρ Σινγκ, θανατώθηκαν με περιτοίχιση από τους Μουγκάλ, καθώς αρνήθηκαν να εγκαταλείψουν την πίστη τους. Γι'αυτό το λόγο θεωρούνται οι πιο σημαντικοί μάρτυρες στην αίρεση των Σιχ. Είναι γνωστός και με το όνομα μπάμπα Φατέχ Σινγκ. Ο όρος Μπάμπα χρησιμοποιείται ως τιμητικός τίτλος για ηλικιωμένους, σεβαστούς από την κοινωνία για τη μόρφωση τους.
Παραπομπές
Κατηγορία:Σιχισμός Κατηγορία:Εκτελεσθέντες
Μπόσκο Κιεζανουόβα
Το Μπόσκο Κιεζανουόβα (ιταλικά: Bosco Chiesanuova) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας
Πολεμικό Μουσείο (Ναύπλιο)
Το Πολεμικό Μουσείο (Ναύπλιο) στεγάζεται στο διώροφο νεοκλασικό κτίριο, στο οποίο λειτούργησε, η  πρώτη Σχολή Ευελπίδων  της Ελλάδας ή αλλιώς το Κεντρικόν Πολεμικόν Σχολείον από τον πρώτον Κυβερνήτη της Ελλάδας Ιωάννη Καποδίστρια για να στελεχώσει τον Στρατό και το Πολεμικό Ναυτικό από το 1828 έως το 1834. Αναπαλαιώθηκε τον Νοέμβριο του 1988.
Σκοπός- Αποστολή
Ο κυριότερος στόχος δημιουργίας της σχολής το 1828 ήταν να επανδρωθεί ο στρατός με άνδρες που είχαν ικανές γνώσεις. Σκοπός του μουσείου σήμερα είναι να παρουσιάσει τις σημαντικότερες πληροφορίες της νεότερης ιστορίας της Ελλάδας, δίνοντας ιδιαίτερη βαρύτητα  στην συνεισφορά των κατοίκων της Αργολίδας στους αγώνες της ελληνικής εθνότητας, από την Ελληνική Επανάσταση του 1821 έως την κατοχή το 1944. Ταυτόχρονα παρουσιάζεται και η ιστορία της Σχολής Ευελπίδων που λειτούργησε στο κτίριο αυτό.
Εκθέματα
Το Πολεμικό Μουσείο στεγάζεται σε δύο ορόφους. Στον πρώτο όροφο εκτίθενται, μεταξύ άλλων, σπάνια αντικείμενα από την ιστορική πορεία της Στρατιωτικής Σχολής Ευελπίδων. Υπάρχουν εκθέματα όπως όπλα, ενδυμασίες και πίνακες ζωγραφικής από την Ελληνική Επανάσταση μέχρι την συμβολή της Ελλάδας στον Α΄ Παγκόσμιο Πόλεμο.
Στον δεύτερο όροφο του μουσείου φιλοξενούνται φωτογραφίες, όπλα, χάρτες και άλλα αντικείμενα από την Μικρασιατική Εκστατεία το 1919-1922, τον Ελληνοϊταλικό Πόλεμο του 1940-1941, τη Γερμανική Εισβολή το 1941, την Κατοχή και την Απελευθέρωση του ελληνικού έθνους το 1944.
Παραρτήματα
Το κυριότερο Πολεμικό Μουσείο βρίσκεται στην Αθήνα το οποίο έχει δημιουργήσει παραρτήματα στην Θεσσαλονίκη, στο Ναύπλιο, στην Τρίπολη και στα Χανιά. Ωραίο θα ήταν να δημιουργηθεί και παράρτημα Ναυτικού Μουσείου σε ενα κτήριο που θα αναδεικνύει το Ναυτικό Μουσείο στο Ναύπλιο.
Παραπομπές
Κατηγορία:Μουσεία στην Ελλάδα Κατηγορία:Ναύπλιο
Αγάθη Πέλλας
Η Αγάθη (ή Αγαθή) είναι οικισμός της τοπικής κοινότητας Δωροθέας, της δημοτικής ενότητας (τέως δήμου) Αριδαίας, του δήμου Αλμωπίας, της περιφερειακής ενότητας (τέως νομού) Πέλλας, στην περιφέρεια Κεντρικής Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Αλμωπίας του νομού Πέλλας, στο γεωγραφικό διαμέρισμα Μακεδονίας.
Γεωγραφία
Η Αγάθη είναι οικισμός στο βορειοδυτικό τμήμα του νομού Πέλλας. Βρίσκεται σε πεδινή περιοχή που, όμως, ανηφορίζει βόρεια προς τις παρυφές του όρους Βόρας, κοντά στον μικρό ποταμό Κόζιακα που συμβάλλει στον Μογλενίτσα και σε μέσο σταθμικό υψόμετρο 155. Απέχει περίπου 5 χλμ. και 31 χλμ. Β. από την Αριδαία και την Έδεσσα, αντίστοιχα.
Διοικητικές μεταβολές
Ο οικισμός αναγνωρίστηκε το 1918 ως Ρανίσλαβ και προσαρτήθηκε στην κοινότητα Γαβρίστης του νομού Πέλλας. Το 1922 μετονομάστηκε σε Αγάθη. Με το ΦΕΚ 244Α - 04/12/1997 αποσπάστηκε από την κοινότητα Δωροθέας και προσαρτήθηκε στον δήμο Αριδαίας. Με το ΦΕΚ 87Α - 07/06/2010 αποσπάστηκε από τον δήμο Αριδαίας και προσαρτήθηκε στον δήμο Αλμωπίας.
Ιστορικά στοιχεία
Στον οικισμό είχαν εγκατασταθεί, μετά τη Μικρασιατική Καταστροφή, 49 οικογένειες με 192 συνολικά άτομα, σύμφωνα με τον «Κατάλογο των προσφυγικών Συνοικισμών Μακεδονίας με τας νέας ονομασίας» (1928).
Εξωτερικοί σύνδεσμοι
Κατηγορία:Χωριά του νομού Πέλλας Κατηγορία:Δήμος Αλμωπίας
Αξιός (αποσαφήνιση)
Γεωγραφία
Πλοία
Tribunus Laticlavius
Ο Tribunus Laticlavius (ελλην. τριβούνος με τις πλατιές λωρίδες ) ήταν στρατιωτικό αξίωμα της Αρχαίας Ρώμης. Ήταν το δεύτερο ιεραρχικά άτομο μετά από τον απεσταλμένο της λεγεώνας (legatus legionis). Συνολικά οι στρατιωτικοί τριβούνοι μίας λεγεώνας ήταν έξι και ο συγκεκριμένος θεωρείτο προϊστάμενός τους. Ήταν πάντα από την τάξη των πατρικίων και καταγόταν από τις επιφανέστερες οικογένειες της πόλης.
Ένας άνδρας από την τάξη των συγκλητικών μπορούσε να ξεκινήσει τη στρατιωτική του σταδιοδρομία έχοντας συμπληρώσει τα είκοσί του χρόνια από τη θέση του tribunus laticlavius μίας λεγεώνας, πιθανώς σε κάποια επαρχία όπου ένας συγγενής ή άλλος μέντοράς του ήταν κυβερνήτης. Οι διακανονισμοί γίνονταν είτε από τους ίδιους τους νεαρούς υποψήφιους, είτε από τον κύκλο γνωριμιών τους εκ μέρους τους, χωρίς να εμπεριέχει η διαδικασία κάποιο είδος κοινωνικής αποδοκιμασίας.
Από την εποχή τού πρώτου Αυτοκράτορα Αυγούστου, η επαρχία της Αιγύπτου θεωρείτο προσωπική περιουσία του μονάρχη -καθώς ο ίδιος ο Αύγουστος την είχε αποσπάσει από την τελευταία της βασίλισσα Κλεοπάτρα Ζ΄– και έτσι αυτή δεν ακολουθούσε το διοικητικό πρότυπο των άλλων επαρχιών. Κατ’ επέκταση δεν υπήρχε tribunus laticlavius στην Αίγυπτο.
Υποσημειώσεις
Πηγή:
Κατηγορία:Βαθμοφόροι ρωμαϊκού στρατού
Run-DMC
Οι Run-DMC ήταν αμερικανικό χιπ χοπ συγκρότημα που ιδρύθηκε το 1981 στην Νέα Υόρκη από τους Joseph Simmons (Run), Darryl McDaniels (DMC) και Jam Master Jay. Θεωρούνται από τα πιο επιδραστικά και πρωτοπόρα μουσικά συγκροτήματα της χιπ χοπ. Άλλα συγκροτήματα με τεράστια επιρροή στην κουλτούρα της χιπ χοπ μουσικής είναι οι Public Enemy, οι Beastie Boys και ο LL Cool J.
Ο πρώτος τους δίσκος (Run-DMC, 1984) πούλησε εκατομμύρια αντίτυπα και έγινε χρυσός ενώ για τον ίδιο δίσκο τους έχει απονεμηθεί βραβείο Grammy. Οι επόμενοι δίσκοι τους έκαναν επίσης εκατομμύρια πωλήσεις (King of Rock, 1985) και (Raising Hell, 1986) και ήταν από τους πρώτους καλλιτέχνες της χιπ χοπ μουσικής που έκαναν βίντεο για το μουσικό κανάλι MTV και εξώφυλλο για το μουσικό περιοδικό Rolling Stone.
Οι Run-DMC ήταν το μοναδικό χιπ χοπ που συμμετείχε στην συναυλία Live Aid, 1985.
Ιστορία
Και τα τρία μέλη των Run-DMC μεγάλωσαν στην Νέα Υόρκη. Ο Joseph Simmons ξεκίνησε την μουσική του καριέρα στη χιπ χοπ παράλληλα με τον αδερφό του, Russel Simmons που ήταν μουσικός παραγωγός. Αρχικά ξεκίνησε επι σκηνής ως DJ με τον ράπερ Kurtis Blow και ονομαζόταν DJ Run. Έπειτα γνωρίστηκε με τον Darryl McDaniels που ονομαζόταν Easy D και που έφτιαχνε στίχους για τους Run-DMC και με τον Mizell που ονομαζόταν Jam Master Jay και ήταν ο DJ τους. Στο δεύτερό τους άλμπουμ, King of Rock (1985) εμφανίστηκαν στην ταινία για το χιπ χοπ, Krush Groove και επίσης δημιούργησαν την Def Jam Recording.
Στο τρίτο άλμπουμ τους Raising Hell (1986), συνεργάστηκαν με τον διάσημο παραγωγό Rick Rubin, ο οποίος μόλις είχε δημιουργήσει το πρώτο άλμπουμ του LL Cool J. Το επόμενό τους άλμπουμ είναι το Tougher Than Leather, το οποίο ο Chuck D των Public Enemy χαρακτήρισε ως "...μία εκπληκτική δημιουργία απέναντι σε κάθε πιθανότητα και σε κάθε προσδοκία...".
Στο πέμπτο τους άλμπουμ το Back from Hell, οι Run-DMC έγραψαν και ένα τραγούδι, το Pause με αντι-ναρκωτικό και με αντι-εγκληματικό περιεχόμενο. Έπειτα από τρία χρόνια διακοπής της δισκογραφικής τους παραγωγής ακολουθεί το έκτο άλμπουμ τους, το Down with the King το οποίο έγινε πλατινένιο και ο Jam Master Jay την ίδια χρονιά ίδρυσε την JMJ Records. To 1993 επίσης, οι Run-DMC εμφανίστηκαν στο ντοκυμαντέρ The Show. Ιστορικά το συγκρότημα κατόρθωσε μία πληθώρα πρωτιών στην χιπ χοπ.
Κριτική
Ο Stephen Thomas Erlewine, ο εκδότης του περιοδικού All Music, έχει γράψει: "Οι Run-DMC είναι υπεύθυνοι περισσότερο από κάθε άλλο γκρουπ χιπ-χοπ για τον ήχο και το στυλ της χιπ χοπ". Μουσικά μετέφεραν την χιπ χοπ και την ραπ μουσική μακριά από την funk και την ντίσκο μουσική από τις απαρχές της, δημιουργώντας ένα μοναδικό ηχητικό αποτύπωμα. Ο ήχος τους είναι απευθείας υπεύθυνος για την μεταμόρφωση της ραπ μουσικής από τα χορευτικά και funk μοτίβα της σε μία λιγότερο χορευτική μουσική με επιθετικά χαρακτηριστικά. Έτσι, οι Run-DMC θεωρούνται οι ιδρυτές της χιπ χοπ και του μουσικού στυλ που θα κυριαρχήσει στα συγκροτήματα των Public Enemy, των Wu-Tang Clan, των Nas και των NWA, στο Λος Άντζελες.
Επίσης, η μουσική των Run-DMC επηρέασε τον ροκ ήχο πολλών καλλιτεχνών, όπως είναι οι Faith no More, οι Rage Against the Machine, οι KoRn, οι Sublime, οι Limp Bizkit, οι Linkin Park και οι Red Hot Chili Peppers. Αισθητικά, οι Run-DMC άλλαξαν τον τρόπο που οι ράπερ παρουσιάζονταν στη σκηνή. Οι ράπερ της παλιάς σχολής εμφανίζονταν στη σκηνή με πολύχρωμα κοστούμια, με τη συνοδεία πολυμελούς ορχήστρας και με πολλούς τραγουδιστές. Αντίθετα, οι Run-DMC εμφανίζονταν μόνο ο Run και ο DMC στη σκηνή, με τον Jam Master Jay να βρίσκεται στο παρασκήνιο. Οι Run-DMC είναι το πρώτο συγκρότημα με τα ακόλουθα κατορθώματα σε καλλιτεχνικό επίπεδο.
Εξωτερικοίσύνδεσμοι
Κατηγορία:Μουσικά τρίο Κατηγορία:Αμερικανικά hip hop συγκροτήματα
Φιλοξενία ιστοσελίδων
μικρογραφία|Πλατφόρμα φιλοξενίας ιστοσελίδων Η φιλοξενία ιστοσελίδων (αγγλικά: web hosting) είναι ένα μια διαδικτυακή υπηρεσία που επιτρέπει σε ιδιώτες και εταιρείες να διαθέτουν μία ιστοσελίδα συνεχώς αναρτημένη στο Διαδίκτυο, χωρίς να χρειάζεται να επιβαρύνονται με το κόστος του ανάλογου εξοπλισμού (π.χ. εξυπηρετητές) ή την ανάγκη εξυπηρέτησης μεγάλου αριθμού εξωτερικών συνδέσεων και εύρους σύνδεσης (bandwidth). Αυτό το αναλαμβάνουν οι εταιρίες φιλοξενίας ιστοσελίδων (web hosts) που προσφέρουν χώρο στον διακομιστή τους καθώς και μέρος της σύνδεσής τους στο δίκτυο.
Ο όρος Web Hosting αναφέρεται στη διαδικασία με την οποία ο ιδιοκτήτης μίας ιστοσελίδας ενοικιάζει χώρο σε υπολογιστές (διακομιστές) για να τοποθετήσει τα αρχεία του ή και την ηλεκτρονική αλληλογραφία του. Τα αρχεία αυτά, που στοιχειοθετούν την ιστοσελίδα του, προσφέρονται μέσω ασφαλούς δικτύου αδιάλειπτης παροχής στους επισκέπτες.
Η διαχείριση για ένα ιστότοπο από τον ιδιοκτήτη του, μπορεί να γίνει μέσω προγραμμάτων απομακρυσμένης σύνδεσης ή από τον περιηγητή ιστού (browser) μέσω πρόσβασης σε έναν πίνακα ελέγχου (control panel), το οποίο δίνει τη δυνατότητα διαχείρισης των emails, των αρχείων, των στατιστικών επισκεψιμότητας του ιστότοπου, των εγκατεστημένων εφαρμογών και διαθέσιμων τεχνολογιών κ.α.
Ο ιδιοκτήτης του ιστότοπου μπορεί να ανεβάζει τα αρχεία του μέσω προγράμματος (FTP client) στο διακομιστή φιλοξενίας, να διαχειρίζεται τους λογαριασμούς ηλεκτρονικής αλληλογραφία (email accounts) και να εγκαθιστά τις επιθυμητές διαδικτυακές εφαρμογές στον ιστότοπό του (ιστολόγιο / blog, forum, βιβλίο επισκεπτών κλπ). Μερικοί από αυτούς τους πίνακες ελέγχου φιλοξενίας είναι το Plesk, το Cpanel, το Webmin κ.α.
Από τις αρχές της δεκαετίας του '90 πολλές εταιρείες ξεκίνησαν να δραστηριοποιούνται στον τομέα της παροχής φιλοξενίας, καθώς η ανάγκη για σταθερή και συνεχή διαδικτυακή παρουσία άρχισε να γίνεται επιβεβλημένη. Τη δεκαετία του 2000 η βιομηχανία του web hosting γνώρισε τεράστια άνθηση πρώτα στις Η.Π.Α. κι έπειτα και στην Ευρώπη, ακολουθώντας την μεγάλη ζήτηση για υπηρεσίες φιλοξενίας από ιδιώτες κι επιχειρήσεις, για τη στέγαση της ιστοσελίδας τους. Σήμερα, είναι εμφανής η σχετική πτώση στο ενδιαφέρον για φιλοξενία ιστοσελίδων.
Πακέτα φιλοξενίας
Κάθε εταιρεία που παρέχει φιλοξενία σε ιδιοκτήτες ιστοσελίδων διαθέτει πακέτα hosting με ιδιαίτερα χαρακτηριστικά και τιμές. Ανάλογα με τη χρήση και την αναμενόμενη κίνηση της ιστοσελίδας ο ενδιαφερόμενος επιλέγει το πακέτο που του ταιριάζει καλύτερα. Η προσφορά χαρακτηριστικών εξελίσσεται παράλληλα με την τεχνολογία των υπολογιστών αλλά και τη διάδοση του διαδικτύου ως μέσου επικοινωνίας και συναλλαγών. Δεν είναι ασυνήθιστο τα χαρακτηριστικά των πακέτων να αλλάζουν 2 φορές τον χρόνο, προσφέροντας ακόμα περισσότερες δυνατότητες, ταχύτητα και υπηρεσίες.
Τα πακέτα φιλοξενίας μπορούν χοντρικά να κατηγοριοποιηθούν στις παρακάτω οικογένειες : Επίσης, τα πακέτα φιλοξενίας έχουν τις εξής παραμέτρους:
Παραπομπές
Κατηγορία:Διαδίκτυο
Πίνακας γειτνίασης
Στα μαθηματικά και στην επιστήμη υπολογιστών, ο πίνακας γειτνίασης χρησιμοποιείται για να αναπαραστήσει τις κορυφές ενός γράφου, οι οποίες συνδέονται με άλλες κορυφές. Ένας άλλος πίνακας αναπαράστασης του γράφου είναι ο πίνακας προσπτώσεων.
Συγκεκριμένα, ο πίνακας γειτνίασης ενός πεπερασμένου γράφου G με n κορυφές είναι ο πίνακας διαστάσεων n × n όπου το μη διαγώνιο στοιχείο aij είναι ο αριθμός ακμών από την κορυφή i στην κορυφή j, και το διαγώνιο στοιχείο aii,  είναι ανάλογα με τη σύμβαση είτε ο αριθμός είτε το διπλάσιο των ακμών  (βρόχοι) από την κορυφή  i στον εαυτό της. Σε μη κατευθυνόμενους γράφους συνήθως χρησιμοποιείται η δεύτερη σύμβαση (το διπλάσιο του αριθμού των βρόχων), ενώ σε κατευθυνόμενους γράφους κατά κανόνα χρησιμοποιείται η πρώτη σύμβαση. Υπάρχει μοναδικός πίνακας γειτνίασης για κάθε κλάση ισομορφισμού γράφων και είναι διάφορος του πίνακα γειτνίασης οποιασδήποτε άλλης κλάσης ισομορφισμού γράφων. Στην ειδική περίπτωση ενός πεπερασμένου απλού γράφου, ο πίνακας γειτνίασης είναι ένας  (0,1)-πίνακας με μηδενικά στοιχεία στη διαγώνιό του. Αν ο γράφος είναι μη κατευθυνόμενος, ο πίνακας γειτνίασης είναι συμμετρικός.
Η σχέση μεταξύ ενός γράφου και των ιδιοτιμών και ιδιοδιανυσμάτων του πίνακα γειτνίασής του μελετάται στη φασματική θεωρία  γράφων.
Παραδείγματα
Η σύμβαση που ακολουθείται στα παραδείγματα είναι ότι μια ακμή μεταξύ των στοιχείων i και j, ορίζει την τιμή του στοιχείου aii ίση με 1 στον πίνακα ενός μη κατευθυνόμενου γράφου.
Πίνακας γειτνίασης διμερούς γράφου
Ο πίνακας γειτνίασης A ενός διμερούς γράφου του οποίου τα μέρη έχουν  r και  s κορυφές έχει τη μορφή όπου B είναι ένας πίνακας r × s και O είναι ένας πίνακας με όλα του τα στοιχεία ίσα με 0. Ο πίνακας B αντιπροσωπεύει μοναδικά τους διμερείς γράφους.
Ιδιότητες
Ο πίνακας γειτνίασης ενός μη κατευθυνόμενου απλού γράφου είναι συμμετρικός, και ως εκ τούτου έχει ένα πλήρες σύνολο από πραγματικές ιδιοτιμές και μια ορθογώνια βάση ιδιοδιανυσμάτων. Το σύνολο των ιδιοτιμών ενός γράφου είναι το φάσμα του γράφου.
Έστω δύο κατευθυνόμενοι ή μη κατευθυνόμενοι γράφοι G_1 and G_2 με πίνακες γειτνίασης A_1 and A_2. Οι G_1 και G_2 είναι ισόμορφοι, αν και μόνο αν υπάρχει ένας πίνακας μεταθέσεων P τέτοιος ώστε
Ειδικότερα, οι A_1 και A_2 είναι όμοιοι και επομένως έχουν το ίδιο ελάχιστο πολυώνυμο, χαρακτηριστικό πολυώνυμο, ιδιοτιμές, ορίζουσα και ίχνος. Μπορούν επομένως να λειτουργήσουν ως δείκτες ισομορφισμού των γράφων. Παρόλα αυτά, δύο γράφοι μπορούν να έχουν το ίδιο σύνολο ιδιοτιμών και να μην είναι ισόμορφοι.
Αν A  είναι ο πίνακας γειτνίασης του κατευθυνόμενου ή μη κατευθυνόμενου γράφου G, τότε ο πίνακας An (το γινόμενο n πινάκων ίσων με τον  A) έχει μια ενδιαφέρουσα ερμηνεία: το στοιχείο της γραμμής i και της στήλης j ισούται με τον αριθμό των  περιπάτων μήκους n από την κορυφή i στην κορυφή  j. Αυτό σημαίνει ότι ο αριθμός των τριγώνων σε έναν μη κατευθυνόμενο γράφο G προκύπτει από΄τη διαίρεση του ίχνους του A3 με το 6. Η κύρια διαγώνιος κάθε πίνακα γειτνίασης που αντιστοιχεί σε γράφο χωρίς βρόχους έχει όλα τα στοιχεία της μηδενικά. Σημειώνεται ότι 'βρόχος' σημαίνει π.χ. A->A και όχι 'κύκλος' όπως π.χ. A->B->A.
Για -κανονικά γραφήματα, d είναι επίσης μια ιδιοτιμή του A για το διάνυσμα  και ο G είναι συνδεδεμένος αν και μόνο αν η πολλαπλότητα του d είναι 1. Μπορεί, επίσης, να αποδειχθεί ότι -d είναι επίσης μια ιδιοτιμή του A αν G είναι ένας συνδεδεμένος διμερής γράφος. Τα παραπάνω είναι αποτελέσματα του θεωρήματος των Περόν-Φρομπένιους.
Παραλλαγές
Ένας (a, b, c)-πίνακας γειτνίασης A ενός απλού γράφου έχει Aij = a αν η ij είναι ακμή, b αν δεν είναι και c στη διαγώνιο. Ο πίνακας γειτνίασης Σάιντελ είναι ένας (−1,1,0)-πίνακας γειτνίασης. Αυτός ο πίνακας χρησιμοποιείται για τη μελέτη ισχυρά κανονικών γράφων
Ο πίνακας αποστάσεων έχει στη θέση (i,j) την απόσταση ανάμεσα στις κορυφές vi and vj. Απόσταση είναι το μήκος της συντομότερης διαδρομής που συνδέει δύο κορυφές. Στην περίπτωση που το μήκος των ακμών δεν ορίζεται ρητά, το μήκος μιας διαδρομής ισούται με τον αριθμό των ακμών που περιέχει. Ο πίνακας αποστάσεων μοιάζει με τον πίνακα γειτνίασης υψωμένο σε δύναμη, που αντί να εκφράζει τη σύνδεση ή μη δύο κορυφών, καταγράφει την ακριβή απόσταση μεταξύ τους.
Δομές Δεδομένων
Για τη χρήση ως μια δομή δεδομένων, η κύρια εναλλακτική του πίνακα γειτνίασης είναι η λίστα γειτνίασης. Επειδή κάθε στοιχείο του πίνακα γειτνίασης απαιτεί μόνο ένα bit για την αποθήκευσή του, μπορεί να αναπαρασταθεί με πολύ συμπαγή τρόπο, χρησιμοποιώντας μόνο {n^2} / 8 bytes αποθηκευτικού χώρου, όπου n είναι ο αριθμός των κορυφών.
Αντίθετα, για αραιούς γράφους, οι λίστες γειτνίασης επικρατούν επειδή δε χρησιμοποιούν καθόλου χώρο για ακμές που δεν υφίστανται. Χρησιμοποιώντας την υλοποίηση μιας απλής δομής δεδομένων πίνακα σε έναν 32 bit υπολογιστή, μια λίστα γειτνίασης ενός μη κατευθυνόμενου γράφου απαιτεί περίπου 8 e bytes αποθηκευτικού χώρου, όπου e είναι ο αριθμός των ακμών.
Δεδομένου ότι ένας απλός γράφος μπορεί να έχει έως n^2 ακμές, ορίζουμε ως d = e / n^2 την πυκνότητα του γράφου. Ισχύει, δηλαδή η λίστα γειτνίασης καταλαμβάνει περισσότερο αποθηκευτικό χώρο όταν d > 1/64. Γι’ αυτό το λόγο η χρήση λίστας γειτνίασης δικαιολογείται για αραιούς γράφους.
Διαφορετικές δομές δεδομένων είναι κατάλληλες για διαφορετικές λειτουργίες. Η εύρεση όλων των κορυφών που είναι γειτονικές σε μια συγκεκριμένη κορυφή σε μια λίστα γειτνίασης είναι τόσο απλή όσο η προσπέλαση της λίστας. Σε έναν πίνακα γειτνίασης απαιτείται η ανάγνωση μιας ολόκληρης γραμμής που διαρκεί χρόνο O(n). Η διαπίστωση της ύπαρξης ακμής ανάμεσα σε δύο κορυφές μπορεί να γίνει με μια απλή ανάγνωση σε έναν πίνακα γειτνίασης. Αντίθετα απαιτεί χρόνο ανάλογο με τον ελάχιστο των βαθμών των δύο κορυφών σε μια λίστα γειτνίασης.
Εξωτερικοί σύνδεσμοι
Κατηγορία:Θεωρία γράφων
Λακεδαιμονίων Πολιτεία
thumb|right|300px|Αρχαία Σπαρτιάτισσα παραδίδει την ασπίδα στον γιο της «[[ή ταν ή επί τας|ἢ τὰν ἢ ἐπὶ τᾶς». Πίνακας του Jean -Jacques Francois - Le Barbier (1809). Μουσείο Πόρτλαντ.]] Η Λακεδαιμονίων Πολιτεία, Λατ. De republica Lacedaemoniorum και στα αγγ. Constitution of the Lacedemonians είναι έργο του Ξενοφώντα που αναφέρεται στη μορφή του πολιτεύματος και τον τρόπο ζωής των Σπαρτατιών, όπως η αγωγή των νέων, τα συσσίτια, η θέση της γυναίκας και των  γερόντων, πριν και μετά τον 4ο αιώνα.
Σύνοψη
Στην εισαγωγή του ο Ξενοφών αναφέρει: «Όταν κάποτε σκέφτηκα ότι η Σπάρτη, μια από τις πιο ολιγάνθρωπες πόλεις, έχει αναδειχθεί η πιο ισχυρή και η πιο ονομαστή πόλη στην Ελλάδα, απόρησα πως τάχα έγινε αυτό· όταν όμως παρατήρησα τις συνήθειες των Σπαρτιατών, έπαψα να απορώ».
Η τεκνοποιία
Στις άλλες πόλεις πιστεύεται ότι εκπαιδεύονται καλά οι κόρες που πρόκειται αργότερα να γίνουν μητέρες αν τρέφονται με όσο το δυνατό μικρότερη ποσότητα ψωμιού και με όσο το δυνατό λιγότερο προσφάι· το κρασί ή τους είναι εντελώς απαγορευμένο ή τους επιτρέπεται νερωμένο. Και όπως οι περισσότεροι χειροτέχνες κάνουν καθιστική ζωή, έτσι και οι κόρες επιβάλλουν οι άλλοι Έλληνες να μένουν καθιστές και να ασχολούνται με την εριουργία. Πως λοιπόν μπορεί κανείς να περιμένει από γυναίκες που ανατρέφονται έτσι να κάνουν σπουδαία παιδιά, αναρωτιέται ο Ξενοφών. Αλλά ο Λυκούργος σκέφτηκε ότι οι δούλες επαρκούσαν για την κατασκευή ενδυμάτων και στις ελεύθερες Σπαρτιάτισσες επέβαλε να γυμνάζουν το σώμα τους θεωρώντας ότι το σπουδαιότερο γι αυτές ήταν η τεκνοποιία. Επί πλέον καθιέρωσε αγώνες δρόμου και δύναμης για να συναγωνίζονται οι άνδρες, επειδή πίστευε ότι, αν και οι δυο γονείς είναι δυνατοί, γίνονται και τα παιδιά τους πιο εύρωστα.
Ο θεσμός του γάμου
Ο Λυκούργος σκέφτηκε ότι οι δούλες επαρκούσαν για την κατασκευή ενδυμάτων και στις ελεύθερες Σπαρτιάτισσες επέβαλε να γυμνάζουν το σώμα τους και μάλιστα όχι λιγότερο τα κορίτσια από τα αγόρια, θεωρώντας ότι το σπουδαιότερο γι΄αυτές είναι είναι η τεκνοποιία. Κι όταν πια γινόταν ο γάμος, ο Λυκούργος, επειδή έβλεπε ότι οι άλλοι τον πρώτο καιρό συνευρίσκονταν με τις γυναίκες τους χωρίς κανένα μέτρο, και σ΄αυτό θέσπισε τα αντίθετα έτσι ώστε ο ένας να ποθεί περισσότερο τον άλλον και τα παιδιά τους γίνονταν πιο εύρωστα από ό,τι αν είχαν χορτάσει τον έρωτα. Επιπλέον κατάργησε το δικαίωμα των ανδρών να παντρεύονται όποτε ήθελε ο καθένας και όρισε να κάνουν τους γάμους τους στην ακμή της ηλικίας τους, επειδή πίστευε ότι κι αυτό συμβάλλει στην ευγονία.
Σπαρτιατική αγωγή
Μετά τη συμπλήρωση του εβδόμου έτους της ηλικίας και ως το τέλος της ζωής τους, οι Σπαρτιάτες ανήκαν στην πόλη και όχι στην οικογένεια τους. Μετά τα τριάντα χρόνια κοιμούνταν το βράδυ στο σπίτι τους, αλλά περνούσαν και πάλι την ημέρα και έτρωγαν με τους συντρόφους της συσκηνίας (δεκαπενταλή ομάδα). Στα γεύματα των συσκηνιών καλούνταν συχνά και οι νέοι κάτω των είκοσι ετών, που δεν είχαν ολοκληρώσει το στάδιο της αγωγής και δεν είχαν ακόμη πολιτικά δικαιώματα, γιατί η επαφή τους με τους μεγαλύτερους θεωρούνταν αποτελεσματικό μέσο για τη συμπλήρωση της πολιτικής τους αγωγής.
Η αγωγή των παιδιών
. Σε αντίθεση με άλλες πόλεις, ο Λυκούργος αντί να δίνει στον καθένα ιδιαιτέρως ένα δούλο παιδαγωγό, όρισε να τους επιβλέπει ένας άνδρας από εκείνους που προορίζονται για τα μεγαλύτερα αξιώματα που αποκαλείται παιδονόμος. Σ΄αυτόν ανέθεσε την ευθύνη και να συγκεντρώνει τα παιδιά και να τα επιβλέπει και να τα τιμωρεί αυστηρά για τυχόν αμέλεια. Του έδωσε επίσης και μαστιγοφόρους εφήβους για να τιμωρούν κάθε φορά που χρειάζονταν, με αποτέλεσμα να υπάρχει εκεί μεγάλος σεβασμός και συνάμα απόλυτη υπακοή. Έπειτα, αντί να μαλακώνουν τα πόδια των παιδιών με υποδήματα, όρισε να τα σκληραγωγούν με την ανυποδησία.
Η αγωγή των εφήβων
''«Επιπλέον, θέλοντας να τους εμπνεύσει την αιδημοσύνη, τους επέβαλε να κυκλοφορούν στο δρόμο με τα χέρια μέσα στο ιμάτιο και να βαδίζουν σιωπηλοί χωρίς καθόλου να κοιτάζουν ολόγυρα και με το βλέμμα προσηλωμένο στο έδαφος. Θα ήταν ευκολότερο ν΄ ακούσεις τη φωνή ενός πέτρινου αγάλματος παρά τη δική τους, ευκολότερα θα κατόρθωνες να μεταστρέψεις το βλέμμα ενός χάλκινου αγάλματος παρά το δικό τους και πιο συνεσταλμένους θα τους έβρισκες από παρθένες μέσα σε νυφικό θάλαμο».
Ξενηλασία
Η εκδίωξη των ξένων από την πόλη αποτελεί κύριο δείγμα της πολιτικής της απομόνωσης που ακολούθησε η Σπάρτη που πρέπει ν΄αποδοθεί στην αδυναμία της να ακολουθήσει την αγορά των άλλων πόλεων, από τη στιγμή που δεν επιτρεπόταν η κατοχή νομισμάτων και πολύτιμων μετάλλων, αλλά και στον φόβο πως η επαφή με πολίτες άλλων πόλεων θα επέφερε αλλοίωση στα αυστηρά ήθη των Σπαρτιατών και ίσως μεταβολές στο πολίτευμα.
Και όταν ο Τιθραύστης του πρόσφερε αναρίθμητα δώρα, αν θ΄ απομακρύνονταν από τη χώρα του, ο Αγησίλαος αποκρίθηκε:
"«Τιθραύστη, σε μας επικρατεί η γνώμη ότι είναι καλύτερο για τον αρχηγό να πλουτίζει το στράτευμά του παρά τον εαυτόν του και να προσπαθεί περισσότερο από τους εχθρούς να παίρνει λάφυρα παρά να λαβαίνει δώρα»."
Η περιφρόνηση του πλούτου
Ούτε βέβαια είχαν κανένα λόγο να μαζεύουν χρήματα για να ξοδεύουν προς χάριν των συσκήνων τους, επειδή επέβαλε την αντίληψη ότι είναι πιο τιμητικό να βοηθάει κανείς τους συντρόφους του με σωματικούς κόπους παρά ξοδεύοντας χρήματα, επισημαίνοντας ότι το ένα είναι δώρο της ψυχής ενώ το άλλο είναι δώρο του πλούτου.
Ο ένδοξος θάνατο προτιμότερος από την επονείδιστη ζωή
Ένα από τα αξιοθαύμαστα έργα του Λυκούργου είναι και αυτό: ότι κατόρθωσε να προτιμούν οι πολίτες τον ένδοξο θάνατο από την επονείδιστη ζωή· και όντως, αν το καλοσκεφτεί κανείς, θα δει ότι σκοτώνονται λιγότεροι από αυτούς παρά από εκείνος που προτιμούν την φυγή μπροστά στον κίνδυνο. Περισσότερο καιρό επιζεί κανείς με την ανδρεία παρά με τη δειλία, διότι η ανδρεία και πιο εύκολη είναι και πιο ευχάριστη και πιο εφευρετική και πιο δυνατή.
Η γεροντική ηλικία και η Γερουσία
Τοποθετώντας ο Λυκούργος την κρίση για το αξίωμα του γερουσιαστή κοντά στο τέρμα της ζωής, κατόρθωσε να μη μειώνεται ούτε στα γηρατειά ο ζήλος για την τελειότητα. Άλλο τόσο αξιοθαύμαστος είναι και για την επικουρία του προς τα γηρατειά των ενάρετων: παρέχοντας στους Γέροντες τη δικαιοδοσία να κρίνουν σε δίκες περί ζωής ή θανάτου κατόρθωσε να κάνει πιο αξιοσέβαστα τα γηρατειά από την ηλικία στην οποία ο άνδρας βρίσκεται στο απόγειο της ακμής του. Και βέβαια είναι επόμενο ο αγώνας για την εκλογή στη γερουσία να διεγείρει μεγαλύτερο ζήλο από κάθε άλλον αγώνα στον κόσμο. Ευγενείς βέβαια είναι και οι γυμνικοί [αγώνες]· αλλ΄ αυτοί είναι αγώνες σωμάτων, ενώ ο αγώνας για την εκλογή στη γερουσία είναι κ ρ ίσ η για την αρετή της ψυχής:
"«Όσο ανώτερη είναι η ψυχή από το σώμα τόσο οι αγώνες των ψυχών αξίζουν μεγαλύτερη προσπάθεια από τους αγώνες των σωμάτων. »"
Και ο Πλούταρχος πεντακόσια χρόνια περίπου αργότερα προφανώς επηρεασμένος από τον Ξενοφώντα συμπεριέλαβε στα Ηθικά του, στην ενότητα «Πολιτική», τη πραγματεία του «Εάν πρέπει να πολιτεύονται οι γεροντότεροι. »
Ο Βασιλιάς και η πόλη
Οι τιμές που αποδίδει η πατρίδα στον βασιλιά όσο βρίσκεται στη ζωή δεν υπερβαίνουν κατά πολύ αυτές που αποδίδονται στους ιδιώτες γιατί ο Λυκούργος δεν θέλησε να εμπνεύσει ούτε στους βασιλείς τυραννικό φρόνημα ούτε στους πολίτες φθόνο για τη δύναμή τους. Όσο για τις τιμές που αποδίδονται στον βασιλιά μετά το θάνατό του, μ΄ αυτές επίσης οι νόμοι του Λυκούργου θέλουν να δηλώσουν ότι τιμούν εξαιρετικά τους βασιλείς των Λακεδαιμονίων όχι ως ανθρώπους, αλλά ως ημίθεους.
Κριτική
Κατά τον Θουκυδίδη το καθεστώς ήταν άκρως συντηρητικό σε σχέση με την Αθήνα. Όμως η ασυδοσία, η αναρχία με όλες τις «παράπλευρες απώλειες» για ένα καθεστώς, τα μεγάλα οικονομικά σκάνδαλα, οι διαπλοκές δημόσιων παραγόντων ποτέ δεν συντάραξαν τη δημόσια ζωή της Σπάρτης στο βαθμό της Αθήνας. Το άγρυπνο μάτι των εφόρων, που ήταν εκλεγμένοι, εξασφάλιζε τις απαραίτητες αυθαιρεσίες στη δημόσια ζωή της Σπάρτης. Η μη αναφορά του Ξενοφώντα στο θεσμό της Κρυπτείας που εξέθρεψε δολοφόνους επίσημα, στο θεσμό των ειλώτων και των περιοίκων, ωμά υποτακτικών στην ασήμαντη μειοψηφία των «γνησίων» Σπαρτιατών αποκαλύπτει τη μεροληψία του Ξενοφώντα και τον χρεώνει με επιλεκτική αναφορά στη «Λακεδαιμονίων Πολιτεία». Η βιωματική και ολοκληρωτική αφοσίωση του μαθητή Ξενοφώντα στο μεγάλο δάσκαλό του Σωκράτη ίσως είναι η εξήγηση της ερμηνείας της αποσιώπησης των «εγγενών διαμαρτιών» από τον συγγραφέα. Μια πόλη που δεν σεβάστηκε το μεγαλύτερο φιλόσοφο όλων των εποχών και τον καταδίκασε εντελώς άδικα, τον Σωκράτη, πρέπει να ταπεινωθεί και με αντιπαραβολή του συστήματος διακυβέρνησής της συνολικά, ιδίως σε αναφορά με το «αντίπαλο δέος της» που ήταν τότε η Λακεδαιμονίων Πολιτεία.
Εξωτερικοί σύνδεσμοι
Κατηγορία:Έργα του Ξενοφώντα Κατηγορία:Πολιτειολογία Κατηγορία:Αρχαία Σπάρτη
Κρέντης Ευρυτανίας
Ο Κρέντης ή η Κρέντη είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.
Γεωγραφία - Ιστορία
Ο Κρέντης βρίσκεται προς τα δυτικά όρια με την Περιφερειακή Ενότητα Αιτωλοακαρνανίας και τις πλαγιές των Ευρυτανικών (νοτίων) Αγράφων σε υψόμετρο 770 μέτρα, στις νοτιοδυτικές παρυφές της κορυφής Καυκί (υψομ. 1751 μ.). Είναι κτισμένος δυτικά του Αγραφιώτη ποταμού σε απόσταση 42 χλμ. ΒΔ. από το Καρπενήσι και μόλις 3 χλμ. Δ.-ΝΔ. από το Κερασοχώρι (έδρα του δήμου), του οποίου θεωρείται συνοικισμός. Η αρχική τοποθεσία του χωριού, πριν τον σεισμό του 1996, ήταν δίπλα και δυτικά της σημερινής. Λόγω της μεγάλης καταστροφής που έπαθαν τα σπίτια και ενός θανάτου δημιουργήθηκε ο νέος.
Νοτιοδυτικά είναι το ύψωμα "Μπλό" ή Λασποχώματα (υψομ. 1083 μ.) με πανοραμική θέα στα νοτιοδυτικά την τεχνητή λίμνη Κρεμαστών και βόρεια τα βουνά των Αγράφων. Τις δεκαετίες του 60 και 70, η περιοχή χρησίμευε ως στρατιωτική βάση και υπάρχουν εγκαταλειμμένες κτιριακές εγκαταστάσεις, πολυβολεία και υπόγεια τούνελ. Ανάμεσα στον παλιό με νέο οικισμό είναι η "Πλιού" με την ομώνυμη βρύση (του πουλιού η βρύση), που η ονομασία της οφείλεται, σύμφωνα με την τοπική παράδοση, στους κλέφτες του Κατσαντώνη επειδή στην πηγή της τα πουλιά έπιναν νερό. Στην τοποθεσία αυτή, τον Ιούλιο του 1806, ο Κατσαντώνης έδωσε μεγάλη νικηφόρα με Αρβανίτες που είχαν αρχηγό τον Χασάν Μπελούση και τους ανάγκασε να φύγουν και να κλειστούν στη Μονή της Τατάρνας (βλ. Μάχες Κατσαντώνη).
Ως ξεχωριστός οικισμός αναφέρεται για πρώτη φορά το 1928 όταν προσαρτήθηκε στην τότε κοινότητα Κερασόβου (Κερασοχώρι). Σύμφωνα με το σχέδιο Καλλικράτης μαζί με το Κερασοχώρι, την Αγία Τριάδα και τη Σκαμνιά αποτελούν την τοπική κοινότητα Κερασοχωρίου που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 έχει ως πληθυσμό 267 κατοίκους.
Παραπομπές
Κατηγορία:Χωριά του νομού Ευρυτανίας Κατηγορία:Δήμος Αγράφων
Els Segadors
"Els Segadors" («Οι Θεριστές») ονομάζεται ο επίσημος ύμνος της Καταλονίας.
Η σημερινή του μορφή, γραμμένη από τον Εμίλι Γκουανιαβέντς το 1899 πάνω σε μουσική του Φρανσέσκ Αλιό, βασίζεται σε παραλλαγές ενός παραδοσιακού καταλανικού τραγουδιού του 17ου αιώνα σχετικές με το επεισόδιο της Αιματηρής Γιορτής της Αγίας Δωρεάς (στα καταλανικά: Corpus Christi de sang) που θεωρείται η τυπική έναρξη του Πολέμου των Θεριστών (1640-1659). Σύμφωνα με μελέτες ο αρχικός ύμνος βασίστηκε σε ένα τραγούδι πολιτικής προπαγάνδας που γράφτηκε με αφορμή το ξέσπασμα του πολέμου και με σκοπό τον ξεσηκωμό των αγροτών, υιοθετώντας τη μελωδία ενός ερωτικού τραγουδιού της εποχής με τίτλο «Οι τρεις θεριστές και η δέσποινα» (Els tres segadors i la dama).  Μια άλλη θεωρία αναφέρει πως βασίστηκε σε ένα εβραϊκό θρησκευτικό ύμνο με τίτλο Ein K'Eloheinu («Δεν υπάρχει κανείς όπως ο Θεός»).
Η καταλανική κυβέρνηση καθιέρωσε το Els Segadors ως επίσημο ύμνο της Καταλονίας το 1993.
Εξωτερικοί σύνδεσμοι και αναφορές
Κατηγορία:Εθνικοί ύμνοι Κατηγορία:Εθνικοί ύμνοι σε Λα ελάσσονα Κατηγορία:Καταλωνία
Baku Crystal Hall
To Baku Crystal Hall είναι μία πολυ-λειτουργική αρένα στο Μπακού, Αζερμπαϊτζάν. Στις 8 Σεπτεμβρίου 2011 η,Azad TV International ανακοίνωσε ότι το Baku Crystal Hall ήταν ο χώρος διεξαγωγής του Διαγωνισμού Τραγουδιού της Eurovision 2012 κάτι το οποίο επιβεβαιώθηκε και στις 25 Ιανουαρίου 2012.
Ιστορικό
Στις 2 Αυγούστου 2011 η βασική συμφωνία υπεγράφη με την Alpine Bau Deutschland AG, για την κατασκευή του χώρου εφόσον οι προετοιμασίες για την κατασκευή είχαν ξεκινήσει. Ακόμη κι αν το πλήρες κόστος τη κατασκευής δεν είχε δημοσιευθεί η κυβέρνηση διέθεσε 6.000.000 (εκατομμύρια) AZN, νόμισμα του Αζερμπαϊτζάν, (περίπου 6.100.661 €) για την κατασκευή του χώρου. Στις 5 Σεπτεμβρίου 2011 ανακοινώθηκε ότι η χωρητικότητα της αίθουσας θα ανέλθει στους 25.000 θεατές, ο χώρος περιλαμβάνει επίσης και VIP σαλόνια.
Η κατασκευή της αρένας με μια καθυστέρηση τριών εβδομάδων ολοκληρώθηκε στις 16 Απριλίου 2012.
Παραπομπές
Κατηγορία:Αίθουσες συναυλιών στην Αζερμπαϊτζάν Κατηγορία:Κτίρια και κατασκευές στο Μπακού
Μποβολόνε
Παραπομπές
Κατηγορία:Δήμοι της Επαρχίας της Βερόνας
Μπρεντίνο Μπελλούνο
Το Μπρεντίνο Μπελλούνο (ιταλικά: Brentino Belluno) είναι ιταλικός δήμος στην Επαρχία της Βερόνας, στην περιφέρεια του Βένετου.
Αμιράλιος
Ο Αμιράλιος (αγγλικά: Amiral) ήταν στρατιωτικός ναυτικός βαθμός των τελευταίων χρόνων της Βυζαντινής Αυτοκρατορίας.
Ο τίτλος Αμιράλιος, που προέρχεται εκ του αραβικού "αμίρ", αντικατέστησε τον προηγούμενο παλαιότερο τίτλο "Μέγας Δρουγάριος των πλοΐμων" όπως αποκαλούνταν τότε ο ναύαρχος. Ο τίτλος αυτός απαντάται στα κείμενα και ως "Αμιράλης" σε αντιδιαστολή με τον στρατηγό που λεγόταν Αμιράς. Από τους Βυζαντινούς ο τίτλος αυτός πέρασε στους Ευρωπαίους, εκτός από τους Έλληνες (που χρησιμοποιούν τον αρχαίο ελληνικό τίτλο), με τις διάφορες παρουσιαζόμενες σήμερα παραλλαγές του.
Πηγές
Κατηγορία:Τίτλοι του βυζαντινού ναυτικού